
Időskori szerhasználati zavar vagy addikció? ("Szerhasználat" a szociális intézmény falain belül)

Az idős otthonban élő ellátottak gyógyszerszedési szokásaira jellemző a nyugtatók és altatók
rendszeres használata, e mellett pedig a kávé, dohány és az alkohol fogyasztás is jelen van. Az orvosi
rendelés nélküli gyógyszerhasználat kialakulhat fiatal korban, és idős korban is. A 65 évesnél idősebb
populáció gyógyszerszedési szokásait illetően kevés epidemiológiai adat áll rendelkezésünkre. Ha
gyógyszer addikció alakul ki, nagyon sok esetben rejtve marad a probléma, még akár az orvos előtt is.
Kutatás célja: egy Közép-Dunántúlon elhelyezkedő, önkormányzat által fenntartott,
bentlakásos idősotthon ellátottjainak gyógyszerszedési szokásainak feltérképezése. Bemutassam,
hogy milyen gyógyszer függőségi hajlamok jelenhetnek meg az ellátottaknál, időseknél. Továbbá a
gyógyszerhasználat mellett a kávé és alkohol fogyasztási szokások feltérképezése.
Módszertan és minta: az ellátottak dokumentumainak elemzése. N=130 fő,
Dokumentum elemzése. 2022. január-február hónapban.
Eredmények: Az időskorban leggyakrabban használt szerek az alkohol, a nyugtatók, altatók,
fájdalomcsillapítók, hashajtók, dohányzás és illicit szerek.
Az időskorral együtt járó élethelyzeti változások, mint például a nyugdíjba vonulás, szeretett
személyek elvesztése, izoláció, krónikus betegségek terhe, önellátás nehézségei növelhetik az olyan
mentális zavarok mint például a szorongás, depresszió, inszomnia valószínűségét.
Mindezek ismerten fokozhatják a szerhasználati zavarok kialakulásának esélyét. Különösen jellemző
lehet ez az idősek otthonában élőkre, hiszen ők még inkább érintettek lehetnek a társas kapcsolataik
elvesztésében, a család hiányában.

